Аляксандр Якшэвіч: Адзін чалавек можа мець некалькі парушэнняў. Бывае, што людзей штрафуюць на тысячу еўра, дзве тысячы еўра. Рэкорд у нас быў 4700 еўра. Замежнікі ўвозяць сюды часова аўтамабілі. Ездзяць тут без праблем. Але раз у 3 месяцы ім трэба выехаць за мяжу, і там іх чакаюць непрыемныя навіны. Быў выпадак, калі чалавек ездзіў пад рамкамі штодня і не ведаў, што павінен плаціць. Машына аформлена на арганізацыю. Ён наездзіў 4700 еўра, і калі выставілі штраф, проста выйшаў з машыны і сказаў: добра, калі арганізацыі гэтая машына патрэбна, то хай выкупляе. Цяпер аўто стаіць на штрафстаянцы.